hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy fr hy es es tr en en hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Օրեր առաջ ԱԺ ամբիոնից Նիկոլ Փաշինյանի ելույթը, մեղմ ասած, վրդովեցրել է անազատության մեջ գտնվող անձանց։ Վարչապետը մասնավորապես հայտարարեց, որ այս պահին ՀՀ բանտերում անմեղ մարդիկ չկան․
Շուրջ 13 տարի անազատության մեջ գտնվող ցմահ դատաարտյալ Վաղարշակ Ավետիսյանը պնդում է՝ կարող է մի քանի տասնյակ քրեական գործերի փաստերով հակադարձել վարչապետին․
«Ինքն իրեն հակասում ա Փաշինյանը․երեք տարի առաջ ասում էր՝ շատ անմեղ մարդիկ կան բանտերում, ովքեր օր առաջ պետք է արդարացվեն, էսօր կանգնում ելույթ ա ունենում, իբր՝ ՔԿՀ-ներում անմեղներ չկա՞ն։ Ես պատրաստվում եմ դիմել ՄԻԵԴ, ու այս հայտարարության ֆոնին սա աբսուրդության վերջին աստիճանը կլինի․ գոնե թող սուս մնա։ Որ կանգնում էսպես վստահ խոսում են, հոգեկանս խախտվում ա․․․ Թող գա, նայի աչքերիս մեջ ու ասի, որ հայաստանյան բանտեում անմեղ մարդիկ չկաn, տեսնեմ կկարողանա՞»,- Forrights-ի հետ զրույցում նշում է Ավետիսյանը։
Դատապարտյալը վկայակոչում է նաև այն դեպքերը, երբ նույն արարք կատարած տարբեր անձանց անհամաչափ պատիժներ են նշանակվում։ Չցանկանալով անուններ տալ, Ավետիսյանը օրինակ է բերում իրեն առաջադրված հոդվածով մեկ ուրիշի դատավարությունը, որտեղ անձիք դատապարտվել են տարբեր պատժաչափերով, սակայն ոչ երբեք ցմահ ազատազրկմամբ․
«Հիմա եկել ենք նրան, որ այսօր ավելի վատ ա, քան նախկինում։ Էն ժամանակ գոնե գիտեինք՝ ստաբիլ վատ ա, հիմա գնում ենք՝ չգիտենք ուր։ Եթե նման ամպագոռգոռ հայտարարություն ես անում, ուրեմն ուզում ես ասել՝ մենք իդեալական դատարան ունենք,»,- վրդովված ասում է Վաղարշակը, նշելով, որ սա ասում է մի շարք դատապարտյալների անունից, ովքեր ցանկանում են անանուն մնալ։
Իրավապաշտպան Նինա Կարապետյանցը զրույցի հենց սկզբում անդրադարձավ անանուն մնալ ցանկացող անձանց։ Նա շեշտում է՝ միայն այն փաստը, որ դատապարտյալներն իրենց անունները չեն ցանկանում հրապարակել, արդեն իսկ խոսում է այն մասին, որ համակարգում մեծագույն խնդիր ունենք։
«Իշխանությունը շատ երկար ժամանակ է, ինչ հստակ քայլերով գնում է նախորդների ճանապարհով նրանք կտրվում են իրականությունից։ Այսօր վարչապետին այդքան էլ չեն հետաքրքրում այն մարդիկ, ովքեր բանտերում գտնվել են նախորդ հանցավոր ռեժիմի օրոք՝ անօրինական որոշումների կամ դատական ակտերի  արդյունքում, իսկ այնտեղ իրոք կան անմեղ մարդիկ։ ՔԿՀ-ներում դեռ շատ են անձիք, ովքեր անարդարացիորեն են պահվում և նրանց գործերում վերանայման հնարավորություն ուղղակիորեն չկան, այն պարզ պատճառով, որ վերջնական դատական ակտ ստանալուց հետո, գործով անցնող ապացույցները ոչնչացված են։ Այս ամենը հստակորեն գիտի վարչապետը, սակայն այս պարագայում նման հայտարարություններն անելը երևի իրեն ավելի ձեռնտու է»,- նշում է Կարապետյանցը։
«Սոցիալական արդարություն» ՀԿ ղեկավար Արշակ Գասպարյանը վարչապետի մտքի հետ համեմատության է ներկայացնում նախորդ տարի ԱՄՆ-ում հրապարկված զեկույցը, որտեղ հեղինալը հղում անելով տարբեր իրավապաշտպանների և ՀԿ-ների նշում է, որ ոստիկանական համակարգում դեռևս կան խոշտանգման եղանակով ցուցմունք կորզելու դեպքեր, ինչի արդյունքում խոշտանգվածը ստիպված իր վրա է վերցնում այն հանցագործությունները, որոնց հետ ուղղակիորեն որևէ կապ չի ունեցել․
«Վստահ հայտարարել, որ բանտերում անմեղ մարդիկ չկան, սա գործադիրի ասելիք չէ, այլ քաղաքական հայտարարություն, որը պետք է հետևանքներ ունենա։ Չէ՞ որ դու չգիտես բոլորին, չես կարող ուղղակի հայտարարել՝ այս կամ այն մարդն անմեղ է, թե՞ ոչ։ Սա շատ հապճեպ հայտարարություն է, ուղիղ խոստովանական ցուցմունք այն մասին, որ տեղյակ է բոլոր դառական գործերից, ինչը բավականին վտանգավոր երևույթ է»,- Forrights-ի հետ զրույցում նշում է փորձագետը և հավելում՝ միայն ՄԻԵԴ-ի կողմից Հայաստանին ուղված տասնյակ հազարավոր եվրոները խոսում են այն մասին, որ ազատազրկման վայրերում ունենք, ունեցել ենք մարդիկ, ովքեր խախտումներով են գտնվում կամ ուղղակի չպետք է գտնվեին այնտեղ։
Վարչապետի ելույթից սրտնեղած դատապարտյալներն այսօր էլ վերհիշում են Արդարադատության նախկին նախարար Արտակ Զեյնալյանի հետ հանդիպումը, երբ ցմահ ազատազրված անձանցից մեկը հարց ուղղեց նախարարին, թե հավատում է արդյոք, որ կալանավայրերում կան անմեղ դատապարտյալներ: Նախարարը պատասխանել էր՝ այո՛․․․
«Բա ո՞ւր մնացին բոլոր այդ անմեղ դատապարտները, պարոն Փաշինյան, երբևէ Ձեզ այդ հարցն ուղղե՞լ եք»։
Նախորդ նյութըՀաստատվել է կորոնավիրուսով վարակման 536 և մահվան 21 նոր դեպք
Հաջորդ նյութը«Շատերը գերի են ընկել պետության մեղքով, տարածքները հանձնվել են նրանց հետ միասին». Լարիսա Ալավերդյանը՝ բանակում ծառայող գերիների մասին
«Հայաստանը մեծ արվեստագետ կորցրեց». վերջին մարտերում զոհված 19-ամյա Արենից հուշը նրա գեղանկարներն են
«Դիրք չկա, որ խնդիր չլինի»․ ի՞նչ պայմաններում են քնում զինվորները
ԱՄՆ միջնորդությամբ հայ 17 գերիները վերադարձվել են
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Փաշինյանը մեկնել է Պրահա․ հանդիպումներ կունենա Էրդողանի և Ալիևի հետ
Այսօր ավարտվեց իմ պաշտոնավարումը` որպես Հայաստանի Արդարադատության նախարար. Անդրեասյան
Edit with Live CSS
Write CSS OR LESS and hit save. CTRL + SPACE for auto-complete.